**Sabiedrība ar ierobežotu atbildību "ĶEGUMA STARS"**

Vienotais reģistrācijas Nr. 40003227117

NEAUDITĒTS SAĪSINĀTS

STARPPERIODU FINANŠU PĀRSKATS

2025.gada 2.ceturksnis

**Ķegumā**

**2025**

**Saturs**

Informācija par Sabiedrību 3

Vadības ziņojums 4

Peļņas vai zaudējumu aprēķins par 2025.gada 6 mēnešiem 5

Bilance uz 2025.gada 30.jūniju 6

Pielikums finanšu pārskatam 8

Sabiedrības nosaukums : Sabiedrība ar ierobežotu atbildību "ĶEGUMA STARS"

Sabiedrības juridiskais statuss: Sabiedrība ar ierobežotu atbildību

Reģ. nr., vieta un datums: Komercreģistrā Nr. 40003227117

Rīga, 2004.gada 4.martā

PVN maksātāja numurs: LV40003227117 no 07.07.1995.

Juridiskā adrese: Kuģu iela 5, Ķegums, Ogres nov., LV-5020

Pamatdarbības veids: Nace kods 37.00 - Notekūdeņu savākšana un attīrīšana

Dalībnieki: Ogres novada pašvaldība 100%

Valdes locekļi Tatjana Saulīte- valdes loceklis

Pārskata periods: 2025. gada 1. janvāris –30.jūnijs

Vidējais darbinieku skaits 25 cilvēki

Latvijas naudas vienība EUR (eiro)

**VADĪBAS ZIŅOJUMS starpperiodu finanšu pārskatam par 2025.gada 2.ceturksni**

**Darbības veids**

Sabiedrība ar ierobežotu atbildību "ĶEGUMA STARS" ir Ogres novada pašvaldības 100% kapitālsabiedrība, kas pilda Ogres novada pašvaldības deleģētās funkcijas un nodrošina komunālos pakalpojumus un siltumapgādi daudzdzīvokļu dzīvojām Ķeguma pilsētā, kā arī daļai Ķeguma pilsētas privātmāju. Sabiedrība nodrošina ar siltumapgādi Birzgales pagasta daudzddzīvokļu dzīvojamās mājas un pašvaldības iestādes. Apsaimnieko un uztur darba kārtībā māju iekšējās un ārējās inženierkomunikācijas, veic māju pieguļošo teritoriju kopšanu Ķeguma pilsētā un Rembates pagastā.

1.Pašvaldība deleģē Pilnvaroto personu un Pilnvarotā persona apņemas Ogres novada Ķeguma pašvaldības valdījumā un īpašumā esošajās publiskajās teritorijās pildīt no Pašvaldību likuma 4. panta pirmās daļas 2. punktā noteiktās pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību – izrietošus un Pašvaldības uzdotus šādus pārvaldes uzdevumus:

1.1. ielu, ceļu un laukumu uzturēšanu;

1.2. parku, skvēru un zaļo zonu ierīkošanu un uzturēšanu;

1.3. atkritumu savākšanas un izvešanas kontrole;

1.4. pretplūdu pasākumu nodrošināšanu.

 2.Nodrošināt komunālos pakalpojumus (siltumapgāde, atkritumu apsaimniekošana) Ķeguma pilsētas teritorijā.

 3. Sabiedrībai no Pašvaldības ir deleģētas ūdenssaimniecības pakalpojuma sniegšanas funkcijas.

 4. Siltumenerģiju Ķeguma pilsētā un Birzgales pagastā ražo SIA,,MS siltums”, bet pārvadi un sadali nodrošina Sabiedrība.

Sabiedrība nav līdzdalības citās sabiedrības (uzņēmumos). Sabiedrībai nav filiāļu un pārstāvniecību.

**PEĻŅAS VAI ZAUDĒJUMU APRĒĶINS (2025.gada 2.ceturksnis)**



**BILANCE (2025.gada 2.ceturksnis)**



**BILANCE (2025.gada 2.ceturksnis)**

 

**PIELIKUMS FINANŠU PĀRSKATAM**

Starpperiodu operatīvais finanšu pārskats sagatavots saskaņā ar LR normatīviem aktiem:

* 01.01.2022. likumu “Grāmatvedības likums”;
* 01.01.2016. likumu “Gada pārskatu un konsolidēto gada pārskatu likumu”;
* 22.10.2015. MK noteikumiem Nr.775 „Gada pārskatu un konsolidēto gada pārskatu likuma piemērošanas noteikumi”;
* 01.01.2022. MK noteikumiem Nr. 877 „Grāmatvedības kārtošanas noteikumi”.

*Finanšu pārskata posteņi novērtēti atbilstoši šādiem grāmatvedības principiem:*

* 1. Pieņemts, ka Sabiedrība darbosies arī turpmāk;
	2. Ja vien nav noradīts atsevišķi, izmantotas tās pašas novērtēšanas metodes, kas iepriekšējā gadā;
	3. Novērtēšana veikta ar pietiekamu piesardzību, t.sk.:
* atzīta tikai līdz pārskata gada beigām iegūtā peļņa;
* ņemtas vērā visas zināmās un paredzamās saistības vai zaudējumi, kas radušies līdz pārskata gada beigām, arī tad, ja tie kļuvuši zināmi laika posmā starp pārskata gada beigām un finanšu pārskata sagatavošanas dienu;
* aprēķinātas un ņemtas vērā visas aktīvu vērtības samazināšanas un nolietojuma summas neatkarīgi no tā, vai pārskata gads tiek noslēgts ar peļņu vai zaudējumiem.
	1. Ja vien nav norādīts atsevišķi, ieņēmumi un izmaksas ir atzītas pēc uzkrāšanas principa, proti, ņemot vērā to rašanās laiku neatkarīgi no maksājuma datuma un rēķina izrakstīšanas vai saņemšanas datuma. Izmaksas saskaņotas ar ieņēmumiem pārskata gadā.
	2. Aktīva un pasīva posteņu sastāvdaļas novērtētas un uzrādītas atsevišķi. Ieņēmumi un izdevumi uzrādīti atsevišķi, izņemot peļņu vai zaudējumus no ilgtermiņa ieguldījumu pārdošanas un no līdzīgiem darījumiem (piem., valūtas kursu svārstību rezultāts vai ārvalstu valūtas iegādes un pārdošanas darījumu rezultāts) uzradīšanu neto vērtībā.
	3. Darījumi finanšu pārskatā atspoguļoti, ņemot vērā to ekonomisko saturu un būtību, nevis juridisko formu.
	4. Aktīva un pasīva posteņu sastāvdaļas novērtētas un uzrādītas atsevišķi. Ieņēmumi un izdevumi uzrādīti atsevišķi, izņemot peļņu vai zaudējumus no ilgtermiņa ieguldījumu pārdošanas un no līdzīgiem darījumiem (piem., valūtas kursu svārstību rezultāts vai ārvalstu valūtas iegādes un pārdošanas darījumu rezultāts) uzradīšanu neto vērtībā.
	5. Darījumi finanšu pārskatā atspoguļoti, ņemot vērā to ekonomisko saturu un būtību, nevis juridisko formu.

*Ilgtermiņa ieguldījumu uzskaite:*

* nemateriālo ieguldījumu uzskaite

Nemateriālie ieguldījumi un pamatlīdzekļi sākotnēji novērtēti iegādes vērtībā. Iegādes vērtībā tiek iekļautas izmaksas, kas tieši saistītas ar nemateriālā ieguldījuma vai pamatlīdzekļa iegādi. Finanšu pārskatos nemateriālie ieguldījumi un pamatlīdzekļi uzrādīti iegādes vērtībā, atskaitot nolietojumu.

*Pamatlīdzekļu uzskaite (novērtēšana, nolietojuma metode, dzīvnieku un augu uzskaite)*

Sabiedrība kapitalizē pamatlīdzekļus, kuru vērtība pārsniedz EUR 500 un derīgās lietošanas laiks pārsniedz 1 gadu. Nolietojums uzlabojumiem un pārējam inventāram, kuru vērtība nepārsniedz EUR 500, tiek aprēķināts viena gada laikā pēc nodošanas ekspluatācijā.

Ja eksistē pietiekami pierādījumi, ka pamatlīdzekļu remonta vai rekonstrukcijas darbu rezultātā nākotnē tiks gūts ekonomisks labums, kas pārsniedz sākotnēji noteikto pamatlīdzekļu izmantošanas atdevi, šādas izmaksas tiek kapitalizētas kā pamatlīdzekļu papildus vērtība.

Kapitalizējot uzstādītās rezerves daļas izmaksas, nomainītās daļas atlikusī vērtība tiek norakstīta peļņas vai zaudējumu aprēķinā.

Visas pārējās pamatlīdzekļu tekošā remonta un uzturēšanas izmaksas tiek iekļautas tā perioda peļņas vai zaudējumu aprēķinā, kurā tās ir radušās.

Neto peļņa vai zaudējumi no pamatlīdzekļu izslēgšanas tiek aprēķināti kā starpība starp pamatlīdzekļu bilances vērtību un pārdošanas rezultātā gūtajiem ieņēmumiem, un iekļauti tā perioda peļņas vai zaudējumu aprēķinā, kurā tie radušies. Nolietojums tiek aprēķināts pēc lineārās metodes, pielietojot sekojošas vadības noteiktas nemateriālo ieguldījumu un pamatlīdzekļu nolietojuma aprēķināšanas likmes, kas balstītas uz to lietderīgās kalpošanas laika novērtējumu.

*Apgrozāmo līdzekļu uzskaite:*

* krājumu uzskaite

Krājumi novērtēti pēc zemākās no neto pārdošanas vērtības un iegādes vai ražošanas pašizmaksas. Iegādes pašizmaksu veido iegādes cena un pieskaitāmās izmaksas, kas radušās, nogādājot krājumus to pašreizējā vērtībā un stāvoklī. Pārdošanas izmaksas netika iekļautas pašizmaksā. Krājumu vērtības atlikumi aprēķināti, izmantojot FIFO metodi.

Ja krājumu neto pārdošanas vērtība ir zemāka par to pašizmaksu, starpība tiek uzskaitīta kā uzkrājumi vērtības samazinājumam.

* uzkrājumu veidošanas grāmatvedības politika nedrošiem parādiem

Pircēju un pasūtītāju parādi tiek uzskaitīti atbilstoši sākotnējai rēķinu summai. Debitoru parādi bilancē tiek uzrādīti neto vērtībā, atskaitot uzkrājumus nedrošiem parādiem. Uzkrājumi šaubīgiem parādiem tiek veidoti gadījumos, kad pēc Sabiedrības vadības uzskatiem šo debitoru parādu atgūšana ir apšaubāma. Debitoru parādiem - fiziskām personām, kuru apmaksas termiņš ir kavēts vairāk kā 60 dienas, veido uzkrājumu 25% apmērā no kavētā parāda summas. Debitoru parādiem , kas kavēti vairāk kā 120 dienas, veido uzkrājumu 50% apmērā. Debitoru parādiem , kas kavēti vairāk kā 180 dienas, veido uzkrājumu 75% apmērā. Debitoru parādiem, kas kavēti vairāk kā 240 dienas, veido uzkrājumu 80% apmērā. Debitoru parādi - juridiskās personas, tiek novērtēti individuāli.

*Galvojumi un garantijas*

Līguma saistību izpildes nodrošinājums Līguma Nr.OG14022

Kohēzijas fonda projekta “ Ūdenssaimniecības pakalpojumu attīstība Ķegumā” realizācijas finansēšanai Ogres novada pašvaldības galvojums par Līguma saistību izpildi , saskaņā ar Galvojuma līgumu Nr.OG14022/G-1, SEB banka.

Kohēzijas fonda projekta “ Siltumenerģijas pārvades sistēmas efektivitātes paaugstināšana Ķeguma novada Ķeguma pilsētā” II kārtas realizācijas finansēšanai. Ogres novada pašvaldības galvojums par Līguma saistību izpildi saskaņā ar Galvojuma līgumu Nr.OG14064G-1, SEB banka.

Līguma Nr.OG15062

Kohēzijas fonda projekta “ Siltumenerģijas pārvades un sadales sistēmas efektivitātes paaugstināšana Ķeguma novada Birzgales ciemā. Ogres novada pašvaldības galvojums par Līguma saistību izpildi saskaņā ar Galvojuma līgumu Nr.OG15062/G-1, SEB banka.

Līguma Nr.125K/21

Kohēzijas fonda projekta “ Siltumenerģijas pārvades un sadales sistēmas efektivitātes paaugstināšana Ķeguma novada Birzgales ciemā". Komercķīla uz Aizņēmēja prasījuma tiesībām, ka arī visi naudas līdzekļi un noguldījumi.

Bankā kā lietu kopību uz ieķīlāšanas brīdi, kā arī lietu kopības nākamajām sastāvdaļām. Nodrošinājuma devējs Ogres novada pašvaldība.

*Aizņēmumi*

Līguma Nr. A1/1/18/466

2018.gada 18. jūlija Galvojuma līgums Nr. G/18/467, saskaņā ar kuru Ogres novada pašvaldība uzņemas pienākumu atbildēt Aizdevējam (Valsts kasei) par Aizņēmēja (ĶEGUMA STARS) saistību izpildi saskaņā ar Līgumu.

Līguma Nr. AK 00532

Aizņēmējs atbild ar visiem saviem aktīviem un ienākumiem. Ogres novada pašvaldība garantē par saistību izpildi ar budžeta līdzekļiem Aizdevējam SIA Vides investīciju fonds.

Līguma Nr.A1/1/21/61

Ogres novada pašvaldības galvojums par Līguma saistību izpildi , saskaņā ar kuru Ogres novada pašvaldība uzņemas pienākumu atbildēt Aizdevējam (Valsts kasei) par Aizņēmēja (ĶEGUMA STARS) saistību izpildi saskaņā ar Līgumu.

*Informācija par nelabvēlīgiem vai labvēlīgiem notikumiem, kas neattiecas uz pārskata gadu, bet var būtiski ietekmēt gada pārskatu lietotāju novērtējumu attiecībā uz sabiedrības līdzekļiem, saistībām, finansiālo stāvokli, peļņu vai zaudējumiem un naudas plūsmu vai lēmumu pieņemšanu nākotnē*

 Laika periodā kopš pārskata gada pēdējās dienas līdz šī ziņojuma parakstīšanai nav bijuši nekādi ievērojami notikumi, kas būtiski ietekmētu pārskata gada rezultātus.